text: Dia del Traductor / 2015 / Altres notícies / L'AVENÇ RECOMANA / Inici - L'Avenç
  Avui se celebra el #DiadelTraductor, sota l'advocació de Sant Jeroni, el traductor de la Bíblia. Des de Llegir en Català reivindiquem la feina dels traductors, al nostre web els podreu trobar a les fitxes dels llibres i amb la seva biografia, i als nostres llibres els trobareu esmentats a la portada i afegim la seva biografia també a la de l'autor. Us recomanem aquí les activitats d''avui arreu del país: [+]
  L'Institut d'Estudis Catalans i l'AELC organitzen una lectura de traduccions, que tindrà lloc a la seu de l'IEC (C. del Carme, 47) a dos quarts de set del vespre.
  Hi participaran una dotzena de traductors i membres de l'IEC, que llegiran fragments breus de traduccions pròpies o d'altres autors: Miquel Cabal, Anna Casassas, Antoni Clapés, Jaume Creus, Maica Duaigües, Pilar Garriga, Maria Llopis, Núria Mirabet, Víctor Obiols, Ricard Ripoll, Joandomènec Ros, Dolors Udina, Josep A. Vidal i Mariàngela Vilallonga.
  A les 19.30 h tindrà lloc la taula rodona: «Teràpia de grup: Sóc traductor i no me'n planyo, però....», amb Miquel Cabal, Anna Casassas, Elena Martí Segarra, Jordi Martín Lloret, Bel Olid, Màriam Serrà i Dolors Udina.
  A dos quarts de vuit del vespre, el Centre de Lectura ha organitzat la xerrada «Traduir les cultures», a càrrec del traductor, escriptor i professor Lluís Maria Todó, presentat per Maria Eugènia Perea.
  Lectura col·lectiva de traduccions, a les 20h en ple centre, a la llibreria Ramon Llull. Ho coordinen LaiaMartinez i Lopez i Lluís Servera.
  A a dos quarts de vuit del vespre, a la SC El Micalet, hi haurà una lectura col·lectiva de textos traduïts, conduïda per Encarna Sant-Celoni, amb un recital de cançons traduïdes a càrrec de la Coral Giner.
  I a les xarxes... #DIT2015
  A Twitter, l'Optimot, amb la col·laboració de l'AELC, llançarà el repte de traduir paraules especialment difícils en català o en altres idiomes, a partir de paraules que els han proposat traductors de l'AELC. També es pot felicitar el Dia Internacional de la Traducció amb la postal que CEATL difondrà a totEuropa.